title: Decizia Parlamentului European din 23 aprilie 2009 privind descărcarea de gestiune pentru execuția bugetului Observatorului European pentru Droguri și Toxicomanie aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/137

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Observatorului European pentru Droguri și Toxicomanie aferent exercițiului financiar 2007
   (2009/653/CE)
   PARLAMENTUL EUROPEAN,

               —

               având în vedere conturile anuale finale ale Observatorului European pentru Droguri și Toxicomanie pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Observatorului European pentru Droguri și Toxicomanie pentru exercițiul financiar 2007, însoțit de răspunsurile observatorului (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 1920/2006 al Parlamentului European și al Consiliului din 12 decembrie 2006 privind Observatorul European pentru Droguri și Toxicomanie (4), în special articolul 15,

               —

               având în vedere Regulamentul (CE, Euratom) nr. 2343/2002 al Comisiei din 23 decembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A6-0175/2009),

               1.

               acordă directorului Observatorului European pentru Droguri și Toxicomanie descărcarea de gestiune pentru execuția bugetului observatorului aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie, împreună cu rezoluția Parlamentului, ca parte integrantă a acesteia, directorului Observatorului European pentru Droguri și Toxicomanie, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 67.

      (2)  JO C 311, 5.12.2008, p. 164.

      (3)  JO L 248, 16.9.2002, p. 1.

      (4)  JO L 376, 27.12.2006, p. 1.

      (5)  JO L 357, 31.12.2002, p. 72.
   REZOLUȚIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Observatorului European pentru Droguri și Toxicomanie aferent exercițiului financiar 2007
   PARLAMENTUL EUROPEAN,

               —

               având în vedere conturile anuale finale ale Observatorului European pentru Droguri și Toxicomanie pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Observatorului European pentru Droguri și Toxicomanie pentru exercițiul financiar 2007, însoțit de răspunsurile observatorului (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 1920/2006 al Parlamentului European și al Consiliului din 12 decembrie 2006 privind Observatorul European pentru Droguri și Toxicomanie (4), în special articolul 15,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A6-0175/2009),

               A.

               întrucât Curtea de Conturi (CCE) a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2007 și cu privire la legalitatea și regularitatea operațiunilor subiacente;

               B.

               întrucât, la 22 aprilie 2008, Parlamentul a acordat directorului Observatorului European pentru Droguri și Toxicomanie descărcarea de gestiune pentru execuția bugetului observatorului aferent exercițiului financiar 2006 (6), iar în rezoluția sa care însoțea decizia de descărcare de gestiune, a luat act, inter alia, de următoarele obiective strategice din programele de lucru ale observatorului pentru 2007 și pentru perioada 2007-2009:

                           —

                           dezvoltarea verificării ex post a tranzacțiilor financiare;

                           —

                           dezvoltarea unor capacități interne de evaluare a riscurilor și de audit intern;

                           —

                           dezvoltarea unor instrumente și proceduri pentru gestionarea integrată a resurselor și promovarea sinergiilor externe, în special cu Agenția Europeană pentru Siguranță Maritimă (AESM), care are și ea sediul la Lisabona;

                           —

                           aplicarea unei politici de resurse umane mai structurate și mai eficiente;

                           —

                           finalizarea cu succes a mutării la noul sediu din Lisabona,

               1.

               ia act de observația CCE potrivit căreia linia bugetară pentru operațiunile IT s-a majorat cu mai mult de 80 % în bugetul final adoptat în octombrie 2007, în comparație cu bugetul inițial pentru 2007, adoptat în decembrie 2006;

               2.

               ia act de explicația observatorului potrivit căreia nevoile suplimentare de echipamente IT au fost cunoscute numai în trimestrul al treilea al anului 2007, când s-au stabilit programul pentru mutarea observatorului în noul sediu și nevoile de ordin tehnic;

               3.

               ia act de constatarea CCE privind existența unui dezacord între observator și Norvegia în legătură cu participarea financiară a acesteia din urmă în cadrul observatorului, motivul fiind o diferență existentă în formula de calcul prevăzută în acordul semnat inițial și aplicat de observator și acordul publicat în Jurnalul Oficial, aplicat de Norvegia; ia act de observația CCE potrivit căreia, din cauza formulelor diferite utilizate, observatorul a calculat o contribuție cu aproximativ 80 000 EUR mai mare decât contribuția calculată de Norvegia;

               4.

               își exprimă satisfacția în legătură cu informațiile furnizate de observator raportorului, potrivit cărora s-a ajuns deja la un compromis în urma căruia Norvegia a efectuat o plată excepțională de 34 230 EUR și a acceptat să renunțe la surplusul curent al contribuției sale în cadrul observatorului, corespunzător sumei rămase din diferența menționată mai sus ce decurge din execuția bugetului aferent exercițiului financiar 2007; în plus, metoda de calcul a observatorului va fi aplicată pentru 2008, iar metoda de calcul a Norvegiei începând cu 2009;

               5.

               ia act de faptul că directorul observatorului a preluat rolul de coordonator al rețelei agențiilor de la 1 martie 2008 până la 28 februarie 2009;

         Măsurile luate ca urmare a procedurilor anterioare de descărcare de gestiune

               6.

               remarcă, din raportul anual de activitate al observatorului pentru 2007, că acesta a stabilit procedurile și instrumentele pentru o supraveghere și verificări ex post regulat și, totodată, a dezvoltat mecanismele de management al resurselor umane, în special prin crearea unui portal al resurselor umane pe intranetul observatorului, care include informații privind regulile și procedurile aplicabile;

               7.

               salută faptul că observatorul cooperează îndeaproape cu EMSA, de asemenea cu sediul la Lisabona, pentru utilizarea în comun a localurilor, infrastructurilor și serviciilor; constată că mutarea în noul sediu este prevăzută pentru primul trimestru al anului 2009;

               8.

               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor europene (7).

      (1)  JO C 278, 31.10.2008, p. 67.

      (2)  JO C 311, 5.12.2008, p. 164.

      (3)  JO L 248, 16.9.2002, p. 1.

      (4)  JO L 376, 27.12.2006, p. 1.

      (5)  JO L 357, 31.12.2002, p. 72.

      (6)  JO L 88, 31.3.2009, p. 134.

      (7)  A se vedea pagina 206 din prezentul Jurnal Oficial.


title: 2013/542/UE, Euratom: Decizia Parlamentului European din 17 aprilie 2013 privind descărcarea de gestiune pentru execuția bugetului Agenției Executive pentru Cercetare aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/112

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului Agenției Executive pentru Cercetare aferent exercițiului financiar 2011
   (2013/542/UE, Euratom)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2011 (1),

               —

               având în vedere Conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0224/2012] (2),

               —

               având în vedere conturile anuale ale Agenției Executive pentru Cercetare pentru exercițiul financiar 2011,

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2010 [COM(2012) 585] și documentele de lucru ale serviciilor Comisiei care însoțesc raportul în cauză [SWD(2012) 340 și SWD(2012) 330],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne efectuate în 2011 [COM(2012) 563] și documentul de lucru al serviciilor Comisiei care însoțește raportul în cauză [SWD(2012) 283],

               —

               având în vedere Raportul Curții de Conturi privind conturile anuale ale Agenției Executive pentru Cercetare pentru exercițiul financiar 2011, însoțit de răspunsurile agenției (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2013 privind descărcarea de gestiune care trebuie acordată agențiilor executive cu privire la execuția bugetară pentru exercițiul financiar 2011 (05754/2013 – C7-0039/2013),

               —

               având în vedere articolele 317, 318 și 319 din Tratatul privind funcționarea Uniunii Europene și articolul 106a din Tratatul Euratom,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 55, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 62, 164, 165 și 166,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (7), în special articolul 14 alineatul (3),

               —

               având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive, în temeiul Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (8), în special articolul 66 primul și al doilea paragraf,

               —

               având în vedere Decizia 2008/46/CE a Comisiei din 14 decembrie 2007 privind înființarea Agenției Executive pentru Cercetare pentru gestionarea anumitor domenii din programele comunitare specifice în domeniul cercetării Persoane, Capacități și Cooperare în aplicarea Regulamentului (CE) nr. 58/2003 al Consiliului (9),

               —

               având în vedere articolul 76 și anexa VI la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A7-0116/2013),

               A.

               întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și gestionează programe, iar în temeiul articolului 317 din Tratatul privind funcționarea Uniunii Europene, Comisia face acest lucru în cooperare cu statele membre pe propria răspundere, în conformitate cu principiul bunei gestiuni financiare,

               1.

               acordă directorului Agenției Executive pentru Cercetare descărcarea de gestiune pentru execuția bugetului agenției aferent exercițiului financiar 2011;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea III – Comisia și agențiile executive;

               3.

               încredințează Președintelui sarcina de a transmite prezenta decizie, decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea III – Comisia și rezoluția care face parte integrantă din aceste decizii directorului Agenției Executive pentru Cercetare, Consiliului, Comisiei, Curții de Justiție a Uniunii Europene și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 68, 15.3.2011.

      (2)  JO C 348, 14.11.2012, p. 1.

      (3)  JO C 388, 15.12.2012, p. 226.

      (4)  JO C 348, 14.11.2012, p. 130.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.

      (7)  JO L 11, 16.1.2003, p. 1.

      (8)  JO L 297, 22.9.2004, p. 6.

      (9)  JO L 11, 15.1.2008, p. 9.


title: 2007/260/CE: Decizia Consiliului din 16 aprilie 2007 de numire a unui supleant italian în cadrul Comitetului Regiunilor

text:
               28.4.2007

               RO

               Jurnalul Oficial al Uniunii Europene

               L 111/72

      DECIZIA CONSILIULUI

   din 16 aprilie 2007
   de numire a unui supleant italian în cadrul Comitetului Regiunilor
   (2007/260/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului italian,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE (1) de numire a membrilor și a supleanților în cadrul Comitetului Regiunilor pentru perioada 26 ianuarie 2006-25 ianuarie 2010.

               (2)

               Ca urmare a demisiei domnului Alberto ZAN, a devenit vacant un post de supleant,

         DECIDE:
   Articolul 1
   Este numită supleant în cadrul Comitetului Regiunilor pentru durata rămasă a mandatului, și anume până la 25 ianuarie 2010:
   doamna Carmela CASILE, consigliere comunale del Comune di Giaveno (Torino),
   înlocuindu-l pe domnul Alberto ZAN.
   Articolul 2
   Prezenta decizie intră în vigoare la data adoptării.

      Adoptată la Luxemburg, 16 aprilie 2007.

            Pentru Consiliu

            Președintele

         H. SEEHOFER

      (1)  JO L 56, 25.2.2006, p. 75.


title: 2014/76/UE: Decizia Consiliului din 11 februarie 2014 de desemnare a membrilor comitetului prevăzut la articolul 255 din Tratatul privind funcționarea Uniunii Europene

text:
               12.2.2014

               RO

               Jurnalul Oficial al Uniunii Europene

               L 41/18

      DECIZIA CONSILIULUI

   din 11 februarie 2014
   de desemnare a membrilor comitetului prevăzut la articolul 255 din Tratatul privind funcționarea Uniunii Europene
   (2014/76/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 255 paragraful al doilea,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   având în vedere inițiativa președintelui Curții de Justiție din 25 noiembrie 2013,
   întrucât:

               (1)

               În temeiul articolului 255 primul paragraf din Tratatul privind funcționarea Uniunii Europene, se instituie un comitet având misiunea de a emite un aviz cu privire la capacitatea candidaților de a exercita funcțiile de judecător și avocat general în cadrul Curții de Justiție și al Tribunalului, înainte ca guvernele statelor membre să facă nominalizările (denumit în continuare „comitetul”).

               (2)

               Comitetul este format din șapte personalități alese dintre foștii membri ai Curții de Justiție și ai Tribunalului, dintre membrii instanțelor naționale supreme și dintre juriști reputați, dintre care unul este propus de Parlamentul European.

               (3)

               Este necesar să se ia în considerare o componență echilibrată a comitetului, în special în ceea ce privește baza geografică a acesteia și reprezentarea sistemelor juridice ale statelor membre.

               (4)

               Prin urmare, este necesară desemnarea membrilor comitetului, precum și a președintelui acestuia,

         ADOPTĂ PREZENTA DECIZIE:
   Articolul 1
   Următoarele persoane sunt desemnate în calitate de membri ai comitetului prevăzut la articolul 255 din Tratatul privind funcționarea Uniunii Europene pentru o perioadă de patru ani începând de la 1 martie 2014:

               domnul Jean-Marc SAUVÉ, președinte;

               domnul Luigi BERLINGUER;

               doamna Pauliine KOSKELO;

               lord MANCE;

               domnul Péter PACZOLAY;

               domnul Christiaan TIMMERMANS;

               domnul Andreas VOSSKUHLE.

         Articolul 2
   Prezenta decizie intră în vigoare la 1 martie 2014.

      Adoptată la Bruxelles, 11 februarie 2014.

            Pentru Consiliu

            Președintele

         E. VENIZELOS


title: Decizia (UE) 2016/619 a Parlamentului European și a Consiliului din 13 aprilie 2016 privind mobilizarea Fondului european de ajustare la globalizare (EGF/2016/000 TA 2016 – Asistență tehnică la inițiativa Comisiei)

text:
               21.4.2016

               RO

               Jurnalul Oficial al Uniunii Europene

               L 105/22

         DECIZIA (UE) 2016/619 A PARLAMENTULUI EUROPEAN ȘI A CONSILIULUI
   din 13 aprilie 2016
   privind mobilizarea Fondului european de ajustare la globalizare (EGF/2016/000 TA 2016 – Asistență tehnică la inițiativa Comisiei)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 11 alineatul (2),
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară o activitate independentă a căror activitate a încetat ca urmare a modificărilor structurale majore intervenite în practicile comerciale mondiale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.

               (2)

               FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului (3).

               (3)

               Regulamentul (UE) nr. 1309/2013 prevede că, la inițiativa Comisiei, un maxim de 0,5 % din valoarea anuală maximă a FEG se poate utiliza în fiecare an pentru asistența tehnică.

               (4)

               Prin urmare, FEG ar trebui mobilizat pentru a pune la dispoziție suma de 380 000 EUR sub formă de asistență tehnică la inițiativa Comisiei,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene aferent exercițiului financiar 2016, se mobilizează din Fondul european de ajustare la globalizare suma de 380 000 EUR în credite de angajament și credite de plată.
   Articolul 2
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Strasbourg, 13 aprilie 2016.

            Pentru Parlamentul European

            Președintele

         M. SCHULZ

            Pentru Consiliu

            Președintele

         J.A. HENNIS-PLASSCHAERT

      (1)  JO L 347, 20.12.2013, p. 855.

      (2)  JO C 373, 20.12.2013, p. 1.

      (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: Decizia Consiliului din 20 mai 1996 privind încheierea Acordului de cooperare dintre Comunitatea Europeană și Regatul Nepal

text:
Anunţ juridic important

|

31996D0354

Jurnalul Oficial L 137 , 08/06/1996 p. 0014 - 0014 ediţie specială în limba cehă capitol 11 volum 24 p. 136  - 136 ediţie specială în limba estonă capitol 11 volum 24 p. 136  - 136 ediţie specială în limba maghiară capitol 11 volum 24 p. 136  - 136 ediţie specială în limba lituaniană capitol 11 volum 24 p. 136  - 136 LV.ES capitol 11 volum 24 p. 136  - 136 MT.ES capitol 11 volum 24 p. 136  - 136 PL.ES capitol 11 volum 24 p. 136  - 136 SK.ES capitol 11 volum 24 p. 136  - 136 ediţie specială în limba slovenă capitol 11 volum 24 p. 136  - 136

		19960520Decizia Consiliuluidin 20 mai 1996privind încheierea Acordului de cooperare dintre Comunitatea Europeană și Regatul Nepal(96/354/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 113 și 130y, coroborate cu articolul 228 alineatul (2) prima teză și articolul 228 alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât, în conformitate cu articolul 130u din tratat, politicile comunitare în domeniul cooperării pentru dezvoltare încurajează dezvoltarea economică și socială durabilă a țărilor în curs de dezvoltare, integrarea lor armonioasă și treptată în economia mondială și lupta împotriva sărăciei în aceste țări;întrucât, pentru a-și atinge obiectivele în domeniul relațiilor externe, Comunitatea trebuie să aprobe Acordul de cooperare dintre Comunitatea Europeană și Regatul Nepal,DECIDE:Articolul 1Acordul de cooperare dintre Comunitatea Europeană și Regatul Nepal se aprobă în numele Comunității.Textul acordului se atașează la prezenta decizie.Articolul 2Președintele Consiliului, în numele Comunității, face notificarea prevăzută la articolul 22 din acord.Articolul 3Comisia, asistată de reprezentanți ai statelor membre, reprezintă Comunitatea în cadrul comisiei mixte prevăzute la articolul 15 din acord.Articolul 4Prezenta decizie se publică în Jurnalul Oficial al Comunităților Europene.Adoptată la Bruxelles, 20 mai 1996.Pentru ConsiliuPreședinteleP. Bersani[1] JO C 141, 13.5.1996.--------------------------------------------------


title: Decizia Consiliului din 4 aprilie 2001 privind încheierea Acordului sub forma unui schimb de scrisori între Comunitatea Europeană și Republica Chile de adăugare a unui protocol privind asistența administrativă reciprocă în domeniul vamal la Acordul-cadru de cooperare între Comunitatea Europeană și statele sale membre, pe de o parte, și Republica Chile, pe de altă parte

text:
Anunţ juridic important

|

32001D0473

Jurnalul Oficial L 167 , 22/06/2001 p. 0020 - 0020 ediţie specială în limba cehă capitol 11 volum 37 p. 322  - 322 ediţie specială în limba estonă capitol 11 volum 37 p. 322  - 322 ediţie specială în limba maghiară capitol 11 volum 37 p. 322  - 322 ediţie specială în limba lituaniană capitol 11 volum 37 p. 322  - 322 LV.ES capitol 11 volum 37 p. 322  - 322 MT.ES capitol 11 volum 37 p. 322  - 322 PL.ES capitol 11 volum 37 p. 322  - 322 SK.ES capitol 11 volum 37 p. 322  - 322 ediţie specială în limba slovenă capitol 11 volum 37 p. 322  - 322

		20010404Decizia Consiliuluidin 4 aprilie 2001privind încheierea Acordului sub forma unui schimb de scrisori între Comunitatea Europeană și Republica Chile de adăugare a unui protocol privind asistența administrativă reciprocă în domeniul vamal la Acordul-cadru de cooperare între Comunitatea Europeană și statele sale membre, pe de o parte, și Republica Chile, pe de altă parte(2001/473/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) prima teză,având în vedere propunerea Comisiei,întrucât:(1) Pentru a permite asistența administrativă reciprocă în domeniul vamal între cele două părți, în conformitate cu articolul 7 alineatul (3) din Acordul-cadru de cooperare, destinat instituirii unei asocieri politice și economice între Comunitatea Europeană și statele sale membre, pe de o parte, și Republica Chile, pe de altă parte [1], este necesar să fie adăugat un protocol la acordul-cadru.(2) În acest scop, s-au purtat negocieri cu Chile, soldate cu un acord sub forma unui schimb de scrisori și în interesul Comunității este necesar ca acesta să fie aprobat,DECIDE:Articolul 1Acordul sub forma unui schimb de scrisori între Comunitatea Europeană și Republica Chile de adăugare a unui protocol privind asistența administrativă reciprocă în domeniul vamal la acordul-cadru de cooperare se aprobă în numele Comunității.Textul acordului sub forma unui schimb de scrisori se atașează la prezenta decizie.Articolul 2Președintele Consiliului este autorizat să desemneze persoanele împuternicite să semneze acordul sub forma unui schimb de scrisori prin care Comunitatea își asumă obligații [2].Articolul 3Președintele Consiliului procedează, în numele Comunității, la notificarea prevăzută de acordul sub forma unui schimb de scrisori.Adoptată la Luxemburg, 4 aprilie 2001.Pentru ConsiliuPreședinteleB. Rosengren[1] JO L 42, 16.2.1999, p. 46.[2] Data intrării în vigoare a protocolului se publică în Jurnalul Oficial al Comunităților Europene de către Secretariatul General al Consiliului.--------------------------------------------------


title: Decizia (UE) 2017/145 a Comisiei din 25 ianuarie 2017 privind menținerea cu o restricție în Jurnalul Oficial al Uniunii Europene a trimiterii la standardul armonizat EN 14904:2006 „Suprafețe pentru activități sportive. Suprafețe pentru activități multisportive în sală. Specificație”, în conformitate cu Regulamentul (UE) nr. 305/2011 al Parlamentului European și al Consiliului (Text cu relevanță pentru SEE. )

text:
               27.1.2017

               RO

               Jurnalul Oficial al Uniunii Europene

               L 22/62

         DECIZIA (UE) 2017/145 A COMISIEI
   din 25 ianuarie 2017
   privind menținerea cu o restricție în Jurnalul Oficial al Uniunii Europene a trimiterii la standardul armonizat EN 14904:2006 „Suprafețe pentru activități sportive. Suprafețe pentru activități multisportive în sală. Specificație”, în conformitate cu Regulamentul (UE) nr. 305/2011 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 18 alineatul (2),
   întrucât:

               (1)

               În temeiul Regulamentului (UE) nr. 305/2011, standardele armonizate prevăzute la articolul 17 trebuie să îndeplinească cerințele sistemului armonizat prevăzut în respectivul regulament sau prin intermediul său.

               (2)

               În martie 2006, Comitetul European de Standardizare (CEN) a adoptat standardul armonizat EN 14904:2006 „Suprafețe pentru activități sportive. Suprafețe pentru activități multisportive în sală. Specificație”. Trimiterea la standardul respectiv a fost publicată ulterior în Jurnalul Oficial al Uniunii Europene
                   (2).

               (3)

               La 21 august 2015, Germania a lansat o obiecție formală în ceea ce privește standardul armonizat EN 14904:2006. Obiecția formală a vizat nota 1 din anexa ZA.1 la standardul respectiv cu privire la metodele și criteriile de evaluare pentru alte substanțe periculoase decât formaldehida sau pentaclorfenolul (PCP) și a cerut retragerea trimiterii la standard din Jurnalul Oficial al Uniunii Europene sau, în mod alternativ, o restricție prin care nota 1 din anexa ZA.1 la standardul respectiv să fie exclusă din domeniul de aplicare al trimiterii respective.

               (4)

               Potrivit Germaniei, standardul respectiv nu conține metode armonizate pentru evaluarea performanței produselor pentru construcții în cauză în ceea ce privește caracteristica esențială a substanțelor periculoase atunci când este vorba de alte substanțe periculoase decât formaldehida sau pentaclorfenolul (PCP). De fapt, nota 1 din anexa ZA.1 la standard precizează că alte cerințe referitoare la substanțele periculoase, inclusiv legislația națională, se pot aplica produselor care intră în domeniul de aplicare al standardului și că toate cerințele respective trebuie respectate atunci când este cazul. Germania a subliniat faptul că singurele clauze specifice referitoare la substanțele periculoase din standardul în cauză (clauzele 5.5 și 5.6) se referă la formaldehidă și pentaclorfenol (PCP).

               (5)

               Germania a considerat că această lacună constituie o încălcare a articolului 17 alineatul (3) din Regulamentul (UE) nr. 305/2011, dat fiind că standardul în discuție nu îndeplinește în totalitate cerințele prevăzute în mandatul relevant, astfel cum se prevede la articolul 18.

               (6)

               În plus, Germania a subliniat importanța unui tratament adecvat al emisiilor de alte substanțe periculoase, în special al emisiilor de compuși organici volatili (COV), în standardele armonizate, în special pentru produsele în cauză.

               (7)

               Din aceste motive, Germania a solicitat retragerea trimiterii la standardul respectiv sau, în mod alternativ, o restricție care să excludă nota 1 din anexa ZA.1 din domeniul de aplicare al trimiterii, astfel încât să se permită statelor membre să instituie dispoziții naționale pentru evaluarea performanței privind caracteristica esențială în cauză în ceea ce privește eliberarea de alte substanțe periculoase decât formaldehida sau pentaclorfenolul (PCP).

               (8)

               Atunci când se evaluează admisibilitatea argumentelor prezentate, trebuie să se precizeze că, în cazul în care cererea alternativă a Germaniei ar fi înțeleasă ca fiind o cerere separată având ca scop să permită statelor membre să instituie dispoziții naționale de stabilire a unor cerințe suplimentare, o astfel de cerere nu ar viza conținutul standardului EN 14904:2006 și, prin urmare, ar trebui să fie considerată inadmisibilă. Cu toate acestea, întrucât textul cererii vizează în mod clar restricționarea domeniului de aplicare al trimiterii la standardul respectiv, afirmațiile Germaniei privind consecințele unei astfel de restricționări ar trebui să fie considerate doar părți ale argumentației oferite în cadrul obiecției formale și, prin urmare, nu ar trebui să fie luate în considerare separat.

               (9)

               În conformitate cu articolul 17 alineatul (3) din Regulamentul (UE) nr. 305/2011, standardele armonizate trebuie să definească metodele și criteriile de evaluare a performanței produselor pentru construcții în ceea ce privește caracteristicile lor esențiale. Astfel cum a afirmat Germania, nota 1 din anexa ZA.1 la standardul EN 14904:2006 prezintă doar o trimitere la cerințele naționale în vigoare. În acest sens, standardul EN 14904:2006 nu respectă cerințele prevăzute la articolul 17 alineatul (3) din Regulamentul (UE) nr. 305/2011.

               (10)

               În plus, jurisprudența Curții de Justiție (3) indică faptul că statele membre nu au dreptul să instituie dispoziții naționale pentru evaluarea performanței în ceea ce privește oricare dintre caracteristicile esențiale care depășesc ceea ce a fost prevăzut în standardele armonizate, atunci când este vorba despre comercializarea sau utilizarea produselor pentru construcții reglementate de acestea. Prin urmare, conținutul standardului EN 14904:2006 este în contradicție și cu aceste principii.

               (11)

               Prin urmare și având în vedere faptul că regulamentele sunt direct aplicabile, nota 1 din anexa ZA.1 la standardul EN 14904:2006 nu ar trebui să fie aplicată, indiferent de rezultatul prezentei proceduri de opoziție formală.

               (12)

               Cu toate acestea, dat fiind că jurisprudența Curții de Justiție (4) confirmă caracterul exhaustiv al sistemului armonizat instituit în Regulamentul (UE) nr. 305/2011 sau prin intermediul acestuia, invaliditatea notei 1 din anexa ZA.1 la standardul EN 14904:2006 nu implică faptul că statele membre pot să adopte dispoziții naționale pentru evaluarea performanței în ceea ce privește caracteristica esențială a substanțelor periculoase, cu privire la eliberarea altor substanțe periculoase decât formaldehida sau pentaclorfenolul (PCP).

               (13)

               Pe baza conținutului standardului EN 14904:2006, precum și pe baza informațiilor prezentate de Germania, de celelalte state membre, de CEN și de industrie și după consultarea comitetelor instituite prin articolul 64 din Regulamentul (UE) nr. 305/2011 și prin articolul 22 din Regulamentul (UE) nr. 1025/2012 al Parlamentului European și al Consiliului (5), ar trebui precizat faptul că nu au fost exprimate obiecții substanțiale împotriva menținerii publicării trimiterii la standardul respectiv în Jurnalul Oficial al Uniunii Europene. Excluderea notei 1 din anexa ZA.1 din domeniul de aplicare al trimiterii publicate în Jurnalul Oficial al Uniunii Europene a generat preocupări legate de o interpretare a jurisprudenței Curții de Justiție conform căreia statele membre ar fi autorizate, în cazul în care ar considera că siguranța unui produs nu ar fi asigurată în mod suficient, să stabilească cerințe care restricționează libera circulație a produselor respective. Cu toate acestea, Curtea de Justiție însăși a declarat deja că o astfel de interpretare ar pune în discuție efectul util [(„effet utile”)] al armonizării în acest domeniu (6).

               (14)

               Prin urmare, așa-zisul caracter incomplet al standardului respectiv nu ar trebui să fie considerat un motiv suficient pentru a accepta prima cerere a Germaniei, retragerea completă a trimiterii la standardul EN 14904:2006 din Jurnalul Oficial al Uniunii Europene. Prin urmare, cererea respectivă ar trebui să fie respinsă.

               (15)

               În ceea ce privește cererea alternativă de a restricționa trimiterea prin excluderea notei 1 din anexa ZA.1 din domeniul de aplicare al trimiterii, trebuie să se reamintească în primul rând faptul că, astfel cum s-a demonstrat deja, clauza respectivă nu este aplicabilă, indiferent de rezultatul prezentei proceduri de opoziție formală. Cu toate acestea, din motive de claritate, este necesar să se excludă în mod explicit din trimitere respectiva clauză invalidă.

               (16)

               Prin urmare, trimiterea la standardul EN 14904:2006 ar trebui să fie menținută, dar este necesar să se introducă o restricție prin care să se excludă nota 1 din anexa ZA.1 la standardul în cauză din domeniul de aplicare al trimiterii,

         ADOPTĂ PREZENTA DECIZIE:
   Articolul 1
   Trimiterea la standardul armonizat EN 14904:2006 „Suprafețe pentru activități sportive. Suprafețe pentru activități multisportive în sală. Specificație” ar trebui să fie menținută cu o restricție.
   Comisia adaugă următoarea restricție în lista de trimiteri la standardele armonizate publicate în Jurnalul Oficial al Uniunii Europene: „Nota 1 din anexa ZA.1 la standardul EN 14904:2006 este exclusă din domeniul de aplicare al trimiterii publicate.”
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 25 ianuarie 2017.

            Pentru Comisie

            Președintele

         Jean-Claude JUNCKER

      (1)  JO L 88, 4.4.2011, p. 5.

      (2)  Comunicarea Comisiei în cadrul punerii în aplicare a Directivei 89/106/CEE a Consiliului (JO C 304, 13.12.2006, p. 1). Cea mai recentă publicare: Comunicarea Comisiei în cadrul punerii în aplicare a Regulamentului (UE) nr. 305/2011 al Parlamentului European și al Consiliului de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (JO C 398, 28.10.2016, p. 7).

      (3)  A se vedea în special hotărârea CEJ în cauza C-100/13 (Comisia/Germania), punctul 55 și următoarele.

      (4)  A se vedea hotărârea CEJ în cauza C-100/13 (Comisia/Germania), punctul 62.

      (5)  Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (JO L 316, 14.11.2012, p. 12).

      (6)  A se vedea hotărârea CEJ în cauza C-100/13 (Comisia/Germania), punctul 60.


title: Decizia nr. F1 din 12 iunie 2009 privind interpretarea articolului 68 din Regulamentul (CE) nr. 883/2004 al Parlamentului European și al Consiliului referitor la regulile de prioritate în caz de cumul de prestații familiale (Text cu relevanță pentru SEE și pentru Acordul CE/Elveția)

text:
               24.4.2010

               RO

               Jurnalul Oficial al Uniunii Europene

               C 106/11

         DECIZIA NR. F1
   din 12 iunie 2009
   privind interpretarea articolului 68 din Regulamentul (CE) nr. 883/2004 al Parlamentului European și al Consiliului referitor la regulile de prioritate în caz de cumul de prestații familiale
   (Text cu relevanță pentru SEE și pentru Acordul CE/Elveția)
   2010/C 106/04
   COMISIA ADMINISTRATIVĂ PENTRU COORDONAREA SISTEMELOR DE SECURITATE SOCIALĂ,
   având în vedere articolul 72 litera (a) din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), conform căruia Comisia administrativă are responsabilitatea de a trata toate chestiunile administrative sau de interpretare care decurg din dispozițiile Regulamentului (CE) nr. 883/2004 și ale Regulamentului (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (2),
   având în vedere articolul 68 din Regulamentul (CE) nr. 883/2004,
   având în vedere articolul 1 literele (a) și (b) din Regulamentul (CE) nr. 883/2004,
   întrucât:

               (1)

               În cazul în care prestațiile familiale se plătesc de către mai mult de un stat membru, dreptul la prestațiile familiale ale unui stat membru în care drepturile sunt dobândite în temeiul primirii unei pensii sau în temeiul rezidenței se suspendă până la valoarea prestațiilor familiale prevăzute de un stat membru în care drepturile sunt dobândite în temeiul unei activități salariate sau independente. Prin urmare, este important de știut ce alte perioade sunt considerate ca fiind perioade de activitate salariată sau independentă, pentru a stabili ordinea de prioritate în caz de cumul.

               (2)

               Legislațiile anumitor state membre prevăd că perioadele de suspendare sau de întrerupere a activității salariate sau independente efective, din motive legate de concedii, de șomaj, de incapacitate temporară de muncă, de greve sau de greve patronale sunt tratate fie ca perioade de activitate salariată sau independentă pentru dobândirea dreptului la prestații familiale, fie ca perioade de inactivitate care dau naștere, după caz, prin ele însele sau ca o consecință a unei activități salariate sau independente anterioare, plății de prestații familiale.

               (3)

               Articolul 1 literele (a) și (b) din Regulamentul (CE) nr. 883/2004 definește noțiunile de „activitate salariată” și „activitate independentă” ca reprezentând „orice activitate sau situație echivalentă considerată ca atare, în aplicarea legislației de securitate socială din statul membru în care se desfășoară această activitate sau în care există situația echivalentă”.

               (4)

               Este esențial să se cunoască domeniul de aplicare al „drepturilor dobândite în temeiul unei activități salariate sau independente” menționate la articolul 68 din Regulamentul (CE) nr. 883/2004, pentru a se evita orice incertitudini sau diferențe de interpretare.

               (5)

               În cazul în care statutul de lucrător în activitate al unei persoane a fost suspendat deoarece această persoană a trecut în concediu fără plată în urma nașterii unui copil cu scopul de a-l crește, Curtea de Justiție a Comunităților Europene (3) a făcut referire la articolul 73 din Regulamentul (CEE) nr. 1408/71 al Consiliului (4), coroborat cu articolul 13 alineatul (2) litera (a) din Regulamentul (CEE) nr. 1408/71 (5). Prin urmare, un astfel de concediu fără plată trebuie considerat, de asemenea, ca fiind o activitate salariată sau independentă în sensul articolului 68 din Regulamentul (CE) nr. 883/2004. În acest context, Curtea a repetat faptul că dispozițiile menționate anterior se pot aplica numai în măsura în care persoana în cauză are statutul de lucrător salariat sau de lucrător independent în sensul articolului 1 litera (a) din Regulamentul (CEE) nr. 1408/71 (6), care cere ca persoana în cauză să fie acoperită de cel puțin o ramură de securitate socială. Astfel, sunt excluse persoanele aflate în concediu fără plată și care nu mai sunt acoperite de niciun regim de securitate socială din statul membru în cauză.

               (6)

               Având în vedere diversitatea sistemelor de concediu fără plată existente în statele membre și evoluția constantă a legislațiilor naționale, poate exista doar o listă neexhaustivă de cazuri în care se consideră că, în timpul unei perioade de concediu, o persoană desfășoară o activitate salariată sau independentă. Prin urmare, este inutil să se definească toate cazurile în care un astfel de concediu fără plată este echivalent unei activități salariate sau independente și cele în care legătura strânsă necesară cu activitatea lucrativă nu există.
               Hotărând în conformitate cu condițiile prevăzute la articolul 71 alineatul (2) din Regulamentul (CE) nr. 883/2004,

         DECIDE:

               1.

               În sensul articolului 68 din Regulamentul (CE) nr. 883/2004, prestațiile familiale sunt considerate ca fiind „dobândite în temeiul unei activități salariate sau independente” în special:

                           (a)

                           prin intermediul unei activități salariate sau independente efective; precum și

                           (b)

                           în cursul unei perioade de suspendare temporară a unei astfel de activități salariate sau independente:

                                       (i)

                                       din motive legate de boală, de maternitate, de accident de muncă, de boală profesională sau de șomaj, în măsura în care se menține plata remunerației sau acordarea prestațiilor corespunzătoare, cu excepția pensiilor; sau

                                       (ii)

                                       în cursul unui concediu plătit, al unei greve sau al unei greve patronale; sau

                                       (iii)

                                       în cursul unui concediu fără plată luat pentru creșterea unui copil, în măsura în care acest concediu este considerat echivalent unei astfel de activități salariate sau independente, în conformitate cu legislația relevantă.

               2.

               Prezenta decizie se publică în Jurnalul Oficial al Uniunii Europene. Se aplică de la data intrării în vigoare a Regulamentului (CE) nr. 987/2009.

            Președintele Comisiei administrative

         Gabriela PIKOROVÁ

      (1)  JO L 166, 30.4.2004, p. 1.

      (2)  JO L 284, 30.10.2009, p. 1.

      (3)  Hotărârea din 7 iunie 2005 în cauza C-543/03, Dodl și Oberhollenzer/Tiroler Gebietskrankenkasse.

      (4)  JO L 149, 5.7.1971, p. 2.

      (5)  În prezent, articolul 67 și articolul 11 alineatul (3) litera (a) din Regulamentul (CE) nr. 883/2004.

      (6)  În prezent, articolul 1 litera (c) din Regulamentul (CE) nr. 883/2004.


title: 2007/883/CE: Decizia Consiliului din 20 decembrie 2007 de modificare a Deciziei 1999/70/CE privind auditorii externi ai băncilor centrale naționale în ceea ce privește auditorii externi ai Băncii Centrale a Maltei

text:
               29.12.2007

               RO

               Jurnalul Oficial al Uniunii Europene

               L 346/20

      DECIZIA CONSILIULUI

   din 20 decembrie 2007
   de modificare a Deciziei 1999/70/CE privind auditorii externi ai băncilor centrale naționale în ceea ce privește auditorii externi ai Băncii Centrale a Maltei
   (2007/883/CE)
   CONSILIUL UNIUNII EUROPENE,
   având în vedere Protocolul privind Statutul Sistemului European al Băncilor Centrale și al Băncii Centrale Europene, anexat la Tratatul de instituire a Comunității Europene, în special articolul 27.1,
   având în vedere Recomandarea BCE/2007/17 a Băncii Centrale Europene din 29 noiembrie 2007 către Consiliul Uniunii Europene privind auditorii externi ai Băncii Centrale a Maltei (1),
   întrucât:

               (1)

               Conturile Băncii Centrale Europene (BCE) și ale băncilor centrale naționale ale Eurosistemului trebuie să fie auditate de către auditori externi independenți, recomandați de Consiliul Guvernatorilor BCE și aprobați de Consiliul Uniunii Europene.

               (2)

               În conformitate cu articolul 1 din Decizia 2007/504/CE a Consiliului din 10 iulie 2007, în conformitate cu articolul 122 alineatul (2) din tratat, privind adoptarea de către Malta a monedei unice la 1 ianuarie 2008 (2), Malta îndeplinește în prezent condițiile necesare pentru adoptarea euro, iar derogarea în favoarea Maltei menționată la articolul 4 din Actul de aderare din 2003 ar trebui să fie abrogată începând cu 1 ianuarie 2008.

               (3)

               În conformitate cu articolul 20 din Actul Băncii Centrale a Maltei modificat, care intră în vigoare la 1 ianuarie 2008, situațiile financiare anuale ale Băncii Centrale a Maltei sunt auditate în conformitate cu articolul 27 din Statutul SEBC.

               (4)

               Ca urmare a abrogării derogării pentru Malta, Consiliul guvernatorilor BCE a recomandat aprobarea de către Consiliu a societăților PricewaterhouseCoopers și Ernst & Young în calitate de auditori externi ai Băncii Maltei pentru exercițiul financiar 2008.

               (5)

               Este oportun să se dea curs recomandării Consiliului guvernatorilor BCE și să se modifice Decizia 1999/70/CE a Consiliului (3) în consecință,

         DECIDE:
   Articolul 1
   La articolul 1 din Decizia 1999/70/CE se introduce următorul alineat:

      „(15)   PricewaterhouseCoopers și Ernst & Young sunt aprobați ca auditori externi ai Băncii Centrale a Maltei pentru exercițiul financiar 2008.”

   Articolul 2
   Prezenta decizie se comunică Băncii Centrale Europene.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 20 decembrie 2007.

            Pentru Consiliu

            Președintele

         F. NUNES CORREIA

      (1)  JO C 304, 15.12.2007, p. 1.

      (2)  JO L 186, 18.7.2007, p. 32.

      (3)  JO L 22, 29.1.1999, p. 69. Decizie modificată ultima dată prin Decizia 2007/145/CE (JO L 64, 2.3.2007, p. 35).


title: Decizia Comisiei din 19 iulie 2010 privind finanțarea pentru anul 2010 a activităților în domeniul veterinar legate de politica de informare a Uniunii Europene, sprijinirea organizațiilor internaționale, notificarea bolilor și informatizarea procedurilor în domeniul veterinar

text:
               21.7.2010

               RO

               Jurnalul Oficial al Uniunii Europene

               C 199/1

         DECIZIA COMISIEI
   din 19 iulie 2010
   privind finanțarea pentru anul 2010 a activităților în domeniul veterinar legate de politica de informare a Uniunii Europene, sprijinirea organizațiilor internaționale, notificarea bolilor și informatizarea procedurilor în domeniul veterinar
   2010/C 199/01
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolele 20 și 23, articolul 35 alineatul (2) și articolul 36 alineatul (2),
   întrucât:

               (1)

               În conformitate cu articolul 75 din Regulamentul financiar și articolul 90 alineatul (1) din normele de aplicare, angajamentul cheltuielilor de la bugetul Uniunii Europene este precedat de o decizie de finanțare care stabilește elementele esențiale ale acțiunii care implică cheltuielile și care este adoptată de către instituția competentă sau de către autoritățile împuternicite de aceasta.

               (2)

               În conformitate cu articolul 110 din Regulamentul financiar, un program de lucru anual trebuie adoptat pentru subvenții.

               (3)

               Este necesar să se stabilească un program de lucru pentru activitățile Uniunii Europene în domeniul veterinar legate de politica de informare, sprijinirea organizațiilor internaționale, notificarea bolilor și informatizarea procedurilor în domeniul veterinar. Având în vedere că programul de lucru din anexe este un cadru suficient de detaliat în sensul articolului 90 alineatele (2) și (3) din Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (2) (denumit în continuare „norme de aplicare”), prezenta decizie constituie o decizie de finanțare pentru cheltuielile prevăzute în programul de lucru pentru subvenții și achiziții publice.

               (4)

               În temeiul articolului 19 din Decizia 2009/470/CE, Uniunea contribuie financiar la instituirea unei politici de informare în domeniul sănătății animale, bunăstării animalelor și siguranței alimentelor de origine animală, care să includă realizarea unor studii necesare pentru pregătirea și elaborarea legislației în domeniul bunăstării animalelor.

               (5)

               Comisia s-a angajat să prezinte Parlamentului European și Consiliului rapoarte privind diferitele metode de asomare pentru păsările de curte [articolul 27 alineatul (3) din Regulamentul (CE) nr. 1099/2009 al Consiliului din 24 septembrie 2009 privind protecția animalelor în momentul uciderii (3)], bunăstarea animalelor transportate și fluxurile comerciale de animale vii în cadrul Uniunii extinse [articolul 32 din Regulamentul (CE) nr. 1/2005 al Consiliului din 22 decembrie 2004 privind protecția animalelor în timpul transportului și al operațiunilor conexe și de modificare a Directivelor 64/432/CEE și 93/119/CE și a Regulamentului (CE) nr. 1255/97 (4)] și influența parametrilor genetici asupra insuficiențelor identificate prejudiciabile pentru bunăstarea puilor [articolul 6 alineatul (1) din Directiva 2007/43/CE a Consiliului din 28 iunie 2007 de stabilire a normelor minime de protecție a puilor destinați producției de carne (5)].

               (6)

               Comisia s-a angajat să îmbunătățească informarea părților interesate și a publicului larg cu privire la standardele referitoare la bunăstarea animalelor cu planul de acțiune comunitară privind bunăstarea animalelor adoptat în 2006 (6).

               (7)

               Comisia s-a angajat să prezinte un raport Parlamentului European și Consiliului privind clonarea destinată producției alimentare până la sfârșitul lui 2010. Raportul va examina toate aspectele clonării destinate producției alimentare în contextul legislației existente și va prezenta opțiunile posibile. Sunt necesare date privind situația actuală în materie de utilizare a tehnologiei și cu privire la efectele asupra sănătății și bunăstării animalelor.

               (8)

               Uniunea ar trebui să profite de „Anul veterinar mondial 2011” pentru promova politica sa referitoare la sănătatea animalelor și importanța rolului profesioniștilor din domeniul veterinar pentru protecția sănătății publice, a sănătății animale și a bunăstării animalelor.

               (9)

               La articolul 19 litera (a) punctul (i) din Decizia 2009/470/CE se prevede că Uniunea furnizează o contribuție financiară pentru a colecta și păstra toate informațiile referitoare la legislația Uniunii în domeniul sănătății animale, al bunăstării animalelor și al siguranței alimentare în ceea ce privește produsele de origine animală.

               (10)

               O contribuție financiară este necesară pentru a pune la dispoziția tuturor statelor membre baza de date interactivă a legislației veterinare (Vetlex) instituită de DG Extindere pentru țările candidate, țările candidate potențiale și țările vizate de inițiativa privind politica europeană de vecinătate.

               (11)

               În conformitate cu articolul 22 din Decizia 2009/470/CE, Uniunea poate să întreprindă sau să sprijine statele membre sau organizațiile internaționale să întreprindă acțiuni tehnice și științifice necesare pentru dezvoltarea legislației veterinare a Uniunii, precum și pentru dezvoltarea învățământului sau a formării profesionale în domeniul veterinar.

               (12)

               Organizația Mondială pentru Sănătatea Animalelor (OIE) este o organizație interguvernamentală responsabilă cu îmbunătățirea sănătății animale la nivel mondial. OIE va organiza o conferință mondială privind legislația în domeniul veterinar între 6 și 8 decembrie 2010. OIE a realizat un prim studiu privind legislația veterinară și intenționează să extindă discuția cu toți membrii săi în cadrul conferinței mondiale. Este important ca abordarea UE în materie de legislație veterinară să fie comunicată tuturor țărilor membre ale OIE și ca UE să sprijine în mod activ această conferință pentru a promova politica Uniunii privind sănătatea animală cu această ocazie.

               (13)

               În temeiul articolului 168 alineatul (1) litera (c) din normele de aplicare, pot fi acordate subvenții, fără cerere de propuneri, unor organisme care dețin un monopol de facto. În calitate de organ de standardizare în temeiul acordului OMC/SPS și în calitate de organizație interguvernamentală responsabilă cu îmbunătățirea sănătății animale la nivel mondial, OIE dispune de facto de un monopol în acest sector, prin urmare nu este necesară o cerere de propuneri pentru ca UE să contribuie la organizarea conferinței mondiale privind legislația în domeniul veterinar.

               (14)

               Conform articolului 35 alineatul (1) din Decizia 2009/470/CE, introducerea de sisteme de identificare a animalelor și de notificare a bolilor poate beneficia de asistență financiară din partea Uniunii.

               (15)

               Ar trebui acordată o contribuție financiară din partea Uniunii pentru gestionarea și îmbunătățirea sistemului de notificare a bolilor animalelor (ADNS), în temeiul Deciziei 2005/176/CE a Comisiei din 1 martie 2005 de stabilire a formei codificate și a codurilor privind notificarea bolilor animalelor în aplicarea Directivei 82/894/CEE a Consiliului (7).

               (16)

               Comisia s-a angajat să îmbunătățească pregătirea UE pentru a face față amenințărilor majore la adresa sănătății animale, inclusiv consolidarea rețelei de acțiune rapidă a Uniunii în comunicarea Comisiei către Consiliu, Parlamentul European, Comitetul Economic și Social European și Comitetul Regiunilor privind o nouă strategie referitoare la sănătatea animală pentru UE (2007-2013).

               (17)

               Articolul 36 din Decizia 2009/470/CE prevede contribuția financiară a Uniunii pentru anumite sisteme informatizate utilizate în cadrul comerțului și importului în interiorul Uniunii.

               (18)

               Este necesar să se continue furnizarea de contribuții financiare pentru găzduirea, gestionarea și întreținerea sistemului informatic veterinar integrat TRACES (Sistemul de control al comerțului și de expertiză) introdus prin Decizia 2003/24/CE a Comisiei din 30 decembrie 2002 privind dezvoltarea unui sistem informatic veterinar integrat (8).

               (19)

               Prezenta decizie de finanțare poate acoperi, de asemenea, plata dobânzilor pentru penalități de întârziere, în temeiul articolului 83 din Regulamentul financiar și articolului 106 alineatul (5) din normele de aplicare.

               (20)

               În scopul aplicării prezentei decizii, este necesar să se definească termenul „modificare semnificativă” în sensul articolului 90 alineatul (4) din normele de aplicare.

               (21)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         DECIDE:
   Articolul 1
   Se adoptă programul de lucru anual pentru punerea în aplicare a articolelor 20 și 23, a articolului 35 alineatul (2) și a articolului 36 alineatul (2) din Decizia 2009/470/CE a Consiliului, astfel este prevăzut în anexele I și II.
   Programul de lucru constituie o decizie de finanțare în sensul articolului 75 din Regulamentul financiar.
   Articolul 2
   Contribuția maximă autorizată prin prezenta decizie pentru punerea în aplicare a acestui program este fixată la 4 935 000 EUR ce urmează a fi finanțată prin liniile bugetare următoare din bugetul general al Uniunii Europene pentru 2010:

               —

               linia bugetară 17 04 02 01: 4 935 000 EUR.

         Aceste credite pot acoperi, de asemenea, dobânzile pentru penalități de întârziere.
   Articolul 3
   (1)   Ordonatorul de credite poate adopta orice modificare la prezenta decizie care nu se consideră semnificativă în sensul articolului 90 alineatul (4) din Regulamentul (CE, Euratom) nr. 2342/2002, în conformitate cu principiul bunei gestiuni financiare și al proporționalității.
   (2)   Modificările cumulate ale creditelor alocate acțiunilor vizate de programul de lucru care nu depășesc 10 % din contribuția maximă prevăzută la articolul 2 din prezenta decizie nu sunt considerate semnificative în sensul articolului 90 alineatul (4) din Regulamentul (CE, Euratom) nr. 2342/2002, cu condiția ca acestea să nu afecteze semnificativ natura și obiectivul programului de lucru.

      Adoptată la Bruxelles, 19 iulie 2010.

            Pentru Comisie

         John DALLI

            Membru al Comisiei

      (1)  JO L 155, 18.6.2009, p. 30.

      (2)  JO L 357, 31.12.2002, p. 1.

      (3)  JO L 303, 18.11.2009, p. 1.

      (4)  JO L 3, 5.1.2005, p. 1.

      (5)  JO L 182, 12.7.2007, p. 19.

      (6)  COM(2006) 13 final.

      (7)  JO L 59, 5.3.2005, p. 40.

      (8)  JO L 8, 14.1.2003, p. 44.

      ANEXA I

         Decizia 2009/470/CE a Consiliului privind anumite cheltuieli în domeniul veterinar și, în special, articolele 20 și 23, articolul 35 alineatul (2) și articolul 36 alineatul (2) – Program de lucru pentru 2010

      1.1.   Introducere

      prezentul program conține 8 măsuri de punere în aplicare pentru anul 2010. Pe baza obiectivelor stabilite în Decizia 2009/470/CE a Consiliului din 25 mai 2009 privind anumite cheltuieli în domeniul veterinar, repartiția bugetului și principalele acțiuni sunt următoarele:

                  —

                  Pentru subvenții (executate în cadrul unei gestionări centralizate directe) (1.2):

                              —

                              o contribuție financiară din partea Uniunii în valoare de 200 000 EUR, destinată finanțării Conferinței mondiale privind legislația în domeniul veterinar, organizată de OIE între 6 și 8 decembrie 2010, reprezentând o cofinanțare din partea Uniunii de maximum 80 % din costurile eligibile totale.

                  —

                  pentru achiziții publice (executate în cadrul unei gestionări centralizate directe) (1.3):

                              —

                              utilizarea contractului-cadru pentru elaborarea de instrumente în vederea promovării aspectelor legate de sănătatea animală și a principiilor strategiei în materie de sănătate animală în cadrul campaniei de comunicare pentru „Anul veterinar mondial 2011” până la o sumă maximă de 1 100 000 EUR;

                              —

                              punerea în aplicare a unei subdelegări încrucișate din partea DG Sănătate și Consumatori către DG Extindere cu un acord scris între cele două direcții generale în conformitate cu articolul 7 din normele interne, privind o contribuție menită să permită accesul administratorilor din statele membre la baza de date Vetlex până la o sumă maximă de 75 000 EUR;

                              —

                              utilizarea contractului-cadru pentru un studiu destinat colectării informațiilor disponibile privind efectele clonării asupra sănătății și bunăstării animalelor de fermă până la o sumă maximă de 50 000 EUR;

                              —

                              utilizarea contractelor-cadru pentru găzduirea, întreținerea și dezvoltarea sistemului informatic veterinar integrat TRACES (Sistemul de control al comerțului și de expertiză) până la o sumă maximă de 2 210 000 EUR;

                              —

                              utilizarea contractului-cadru pentru studii, publicații și pentru difuzarea informațiilor în vederea sprijinirii strategiei în materie de sănătate animală, până la o sumă maximă de 600 000 EUR;

                              —

                              Utilizarea contractului-cadru pentru un studiu vizând evaluarea pregătirii UE pentru a face față amenințărilor majore la adresa sănătății animale și consolidarea rețelei de acțiune rapidă a Uniunii în acest domeniu până la o sumă maximă de 200 000 EUR;

                              —

                              utilizarea contractului-cadru pentru a actualiza sistemului de notificare a bolilor animalelor (ADNS) prin introducerea îmbunătățirilor tehnice necesare, până la o sumă maximă de 500 000 EUR.

            1.2.   Subvenții

      1.2.1.   Contribuția financiară din partea Uniunii pentru finanțarea Conferinței mondiale privind legislația în domeniul veterinar, organizată de OIE între 6 și 8 decembrie 2010

      Subvențiile fac obiectul unui acord scris.
      TEMEI JURIDIC
      Articolul 23 din Decizia 2009/470/CE a Consiliului
      LINIE BUGETARĂ
      17 04 02 01
      OBIECTIVE DE REALIZAT ȘI REZULTATE PREVĂZUTE
      OIE va organiza o conferință mondială privind legislația în domeniul veterinar între 6 și 8 decembrie 2010.
      Deoarece Organizația Mondială pentru Sănătatea Animalelor (OIE) a realizat un prim studiu privind legislația veterinară și intenționează să extindă discuția cu toți membrii săi în cadrul conferinței mondiale, este important ca abordarea UE în materie de legislație veterinară să fie comunicată tuturor țărilor membre ale OIE și ca UE să sprijine în mod activ această conferință.
      DESCRIEREA ȘI OBIECTIVELE MĂSURII DE PUNERE ÎN APLICARE
      O contribuție financiară din partea Uniunii pentru finanțarea Conferinței mondiale privind legislația în domeniul veterinar
      PUNERE ÎN APLICARE
      Centralizată directă
      ATRIBUȚIE DIRECTĂ: ART. 168.1.C
      VALOAREA INDICATIVĂ A SUBVENȚIEI
      200 000 EUR
      RATA MAXIMĂ POSIBILĂ DE COFINANȚARE
      Maximum 80 % din costurile eligibile totale legate de organizarea conferinței mondiale
      1.3.   Achiziții publice

      Pachetul bugetar global rezervat pentru contractele de achiziții publice în anul 2010 se ridică la 4 735 000 EUR.
      1.3.1.   Campanie de comunicare pentru promovarea „Anului Veterinar Mondial 2011”

      TEMEI JURIDIC
      Articolul 20 din Decizia 2009/470/CE a Consiliului
      LINIA BUGETARĂ
      17 04 02 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Maximum patru contracte de servicii
      OBIECTUL CONTRACTELOR PREVĂZUTE
      Elaborarea campaniei de comunicare pentru „Anul veterinar mondial 2011” pentru a promova în cursul acelui an politica Uniunii în materie de sănătate animală, inclusiv diverse acțiuni și instrumente de comunicare. Pentru mai multe detalii, a se vedea anexa II.
      PUNERE ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      —
      CONTRACT SPECIFIC
      Încheierea a cel puțin patru contracte de servicii specifice (în cursul celui de al doilea trimestru al anului 2010) în temeiul contractului-cadru de referință XXX (numărul de referință va fi inserat înaintea adoptării).
      1.3.2.   Punerea Vetlex la dispoziția administrațiilor din toate statele membre

      TEMEI JURIDIC
      Articolul 20 din Decizia 2009/470/CE a Consiliului
      LINIA BUGETARĂ
      17 04 02 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Punere în aplicare printr-o subdelegare încrucișată din partea DG Sănătate și Consumatori către DG Extindere cu un acord scris între cele două direcții generale în conformitate cu articolul 7 din normele interne.
      OBIECTUL CONTRACTELOR PREVĂZUTE (DACĂ ESTE POSIBIL)
      Vetlex o bază de date interactivă pentru toată legislația veterinară care este accesibilă în prezent țărilor candidate, țărilor candidate potențiale și țărilor vizate de inițiativa privind politica europeană de vecinătate. Ea este actualizată în termen de 24 de ore de la publicarea unei noi legislații și conține versiunile consolidate ale legislației în cauză. Baza de date este gestionată de o societate externă prin intermediul unui contract încheiat cu DG Extindere.
      Resursele financiare care îi sunt destinate provin până în prezent din bugetul DG Extindere și, prin urmare, statele membre nu pot avea acces la baza de date Vetlex.
      Contribuția prevăzută va permite acordarea unui acces mai larg la Vetlex administratorilor din statele membre.
      PUNERE ÎN APLICARE
      —
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      În urma adoptării prezentei decizii
      SUMĂ INDICATIVĂ PENTRU CEREREA DE OFERTE
      75 000 EUR
      CONTRACT SPECIFIC
      Acord scris între DG SANCO și DG ELARG
      1.3.3.   Un studiu privind efectele clonării asupra sănătății și bunăstării animalelor de fermă

      TEMEI JURIDIC
      Articolul 23 din Decizia 2009/470/CE a Consiliului
      LINIA BUGETARĂ
      17 04 02 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Un contract de servicii (utilizarea contractelor-cadru existente)
      OBIECTUL CONTRACTELOR PREVĂZUTE (DACĂ ESTE POSIBIL)
      Vor fi colectate date privind efectele adverse ale acestei tehnologii asupra animalelor clonate și a mamelor-surogat ale acestora. Se va realiza o comparație cu alte tehnologii, precum și o analiză privind posibilitățile de îmbunătățire ale tehnicii.
      Impactul clonării asupra biodiversității, programelor de creștere și biosecurității vor face, de asemenea, obiectul studiului.
      PUNERE ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Prima jumătate a anului 2010
      SUMĂ INDICATIVĂ PENTRU CEREREA DE OFERTE
      50 000 EUR
      CONTRACT SPECIFIC
      Încheierea unui contract de servicii specific (în cursul celui de al doilea trimestru din 2010) în contextul contractului-cadru de referință XXX (numărul de referință va fi inserat înaintea adoptării).
      1.3.4.   Găzduirea, gestionarea, întreținerea și dezvoltarea ulterioară a sistemului informatic veterinar integrat TRACES (Sistemul de control al comerțului și de expertiză)

      TEMEI JURIDIC
      Articolul 36 alineatul (2) din Decizia 2009/470/CE a Consiliului
      LINIA BUGETARĂ
      17 04 02 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Mai multe contracte de servicii (utilizarea contractelor-cadru existente)
      OBIECTUL CONTRACTELOR PREVĂZUTE (DACĂ ESTE POSIBIL)

                  —

                  1 935 000 EUR pentru găzduirea, gestionarea și întreținerea sistemului informatic veterinar integrat TRACES (Sistemul de control al comerțului și de expertiză), suportul logistic destinat utilizatorilor TRACES, contribuția la serviciile centrale, comunicare, site-ul internet, securitate și achiziționarea (întreținere și sprijin) de licențe de programe informatice

                  —

                  150 000 EUR pentru dezvoltarea și punerea în aplicare a unei platforme informatice pentru schimbul de informații între bazele de date naționale privind bovinele, combinată cu certificarea prin intermediul TRACES

                  —

                  125 000 EUR pentru un studiu destinat analizării cerințelor tehnice pentru punerea în aplicare a certificării electronice din cadrul TRACES și analizării soluției existente referitoare la semnăturile electronice în statele membre

            PUNERE ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      —
      SUMĂ INDICATIVĂ PENTRU CEREREA DE OFERTE
      2 210 000 EUR [parte din 140 milioane EUR ESP DESIS I & II (serviciile de dezvoltare în domeniul tehnologiei informației de către DIGIT)]
      CONTRACT SPECIFIC
      Încheierea mai multor contracte de servicii specifice (în cursul celui de al treilea trimestru din 2010) pe baza contractelor-cadru de referință DIGIT 05650, 05710, 05711, 05716, 06210, 06350
      Încheierea unei invitații pentru exprimarea interesului în conformitate cu codul 4-12 publicat cu referința 2005/S 208-204587 (în cursul celui de al treilea trimestru al anului 2010)
      1.3.5.   Studii, publicații și difuzare de informații pentru a sprijini strategia în materie de bunăstare a animalelor

      TEMEI JURIDIC
      Articolul 20 din Decizia 2009/470/CE
      LINIA BUGETARĂ
      17 04 02 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Maximum șapte contracte de servicii (utilizarea contractelor-cadru existente)
      OBIECTUL CONTRACTELOR PREVĂZUTE (DACĂ ESTE POSIBIL)

                  —

                  Un studiu privind impactul măsurilor posibile pentru o strategie UE în materie de bunăstare a animalelor

                  —

                  Un studiu pentru evaluarea impactului socio economic și asupra mediului al eliminării progresive a anumitor metode de asomare a păsărilor de curte, cum ar fi asomarea electrică multiplă cu baie de apă

                  —

                  Un raport privind impactul Regulamentului (CE) nr. 1/2005 privind bunăstarea animalelor, luând în considerare punerea în aplicare a cerințelor privind sistemele de navigație, precum și implicațiile socio economice, inclusiv aspectele regionale

                  —

                  Organizarea unei conferințe internaționale privind educația în domeniul bunăstării animalelor, în scopul unei informări mai aprofundate a cetățenilor referitoare la bunăstarea animalelor și al sensibilizării cu privire la importanța educării oamenilor cu privire la modul în care ar trebui tratate animalele

                  —

                  Un studiu pentru a evalua impactul socio economic și asupra mediului al posibilelor măsuri vizând minimizarea problemelor legate de bunăstarea puilor de carne comerciali legate de selecția genetică, precum și minimizarea problemelor privind bunăstarea cauzate de modul în care efectivele de bunici și părinți sunt crescute și întreținute

            PUNERE ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      —
      SUMĂ INDICATIVĂ PENTRU CEREREA DE OFERTE
      600 000 EUR
      CONTRACT SPECIFIC
      Încheierea a maximum șapte contracte de servicii specifice (în cursul primei jumătăți a anului 2010) pe baza evaluării contractului-cadru, a evaluării impactului și a serviciilor conexe, lot 3, lanțul alimentar, contractul cu numărul nr. SANCO/2008/01/055. Cu excepția cazului organizării conferinței internaționale privind educația în domeniul bunăstării animalelor, unde se vor încheia contracte de servicii specifice sau acorduri specifice privind nivelul serviciilor.
      1.3.6.   Evaluarea rețelei de răspuns rapid a UE, a gestionării crizelor și a capacității de comunicare privind anumite boli animale transmisibile

      TEMEI JURIDIC
      Articolul 23 din Decizia 2009/470/CE a Consiliului
      LINIA BUGETARĂ
      17 04 02 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Un contract de servicii (utilizarea contractelor-cadru existente)
      OBIECTUL CONTRACTELOR PREVĂZUTE (DACĂ ESTE POSIBIL)
      Un studiu privind evaluarea rețelei de răspuns rapid a UE, a gestionării crizelor și a capacității de comunicare privind anumite boli animale transmisibile
      PUNERE ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Prima jumătate a anului 2010
      SUMĂ INDICATIVĂ PENTRU CEREREA DE OFERTE
      200 000 EUR
      CONTRACT SPECIFIC
      Contract-cadru de evaluare pentru 2009-2013 al DG SANCO Lot 3 (Lanțul alimentar), numărul contractului este SANCO/2008/01/055
      1.3.7.   Sistemul de notificare a bolilor animalelor (ADNS)

      TEMEI JURIDIC
      Articolul 35 alineatul (2) din Decizia 2009/470/CE a Consiliului
      LINIA BUGETARĂ
      17 04 02 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Maximum trei contracte de servicii (utilizarea contractelor-cadru existente)
      OBIECTUL CONTRACTELOR PREVĂZUTE (DACĂ ESTE POSIBIL)
      Obiectivul acestui contract de achiziții publice este următorul:

                  —

                  150 000 EUR pentru lucrările în curs privind sistemul ADNS;

                  —

                  150 000 EUR pentru a pregăti ADNS pentru utilizarea serviciilor web pentru mesajele care intră și ies și pentru a asigura compatibilitatea ADNS cu sistemul de notificare al OIE;

                  —

                  50 000 EUR pentru cartografiere: adăugarea dispozitivului de cartografiere web la ADNS și instalarea dispozitivului de cartografiere web pe paginile de internet ale SANCO;

                  —

                  50 000 EUR pentru cartografiere: îmbunătățirea rezultatelor prin intermediul ArcMAP;

                  —

                  100 000 EUR pentru licențe și sprijin.

            PUNERE ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Deja executat de DIGIT
      SUMĂ INDICATIVĂ PENTRU CEREREA DE OFERTE
      500 000 EUR
      CONTRACT SPECIFIC
      Încheierea a maximum trei contracte de servicii specifice (în cursul anului 2010) în temeiul contractului-cadru de referință DI 5710-5750

      ANEXA II

         Document de programare care detaliază acțiunile comune de comunicare menționate în memorandumul de înțelegere între Comisia Europeană și Organizația Mondială pentru Sănătatea Animalelor (OIE) privind acțiunile comune de comunicare pentru 2011
          (1)

      1.   Producerea de videoclipuri

      Șase (6) videoclipuri privind aspecte legate de sănătatea animală, de exemplu, referitoare la activitatea cotidiană a medicilor veterinari cu animale mari în cadrul exploatațiilor agricole, comerțul cu animale vii și produse de origine animală, siguranța alimentară, bunăstarea animalelor, controlul zoonozelor, gestionarea crizelor și securitatea alimentară vor fi produse de un contractant desemnat de Comisie.
      Comisia va finanța producerea și difuzarea videoclipurilor prin intermediul unor site-uri internet vizate, cum ar fi „EU tube”, și eventual și prin intermediul unor posturi de televiziune din statele membre ale UE.
      În schimb, OIE va asigura furnizarea gratuită a unui volum important de material brut filmat adecvat pentru a fi folosit de contractantul desemnat de Comisie, exclusiv pentru producerea celor șase videoclipuri. OIE poate în final să difuzeze videoclipurile în orice alte țări membre ale OIE prin intermediul canalelor OIE.
      S-a convenit ca fiecare fază de editare a spoturilor să fie supervizată de ambii parteneri.
      Comisia va deține drepturile de autor ale versiunilor finale ale videoclipurilor, dar va solicita aprobarea OIE privind modalitățile ulterioare de duplicare, modificare și reutilizare a unor părți din material sau a întregului material produs de contractant.
      OIE va fi autorizată de Comisie să utilizeze videoclipurile gratuit, dar va trebui să furnizeze Comisiei informații cu privire la difuzarea videoclipurilor.
      2.   Săptămâna veterinară 2011 a UE și conceperea bannerelor

      O identitate vizuală pentru săptămâna veterinară 2011 a UE, care va încorpora elemente ale campaniei dedicate „Anului veterinar mondial 2011” (Vet2011) urmează a fi dezvoltată pentru a fi utilizată într-un anumit număr de instrumente conexe de comunicare.
      S-a convenit că această identitate vizuală va integra sau va adapta elemente ale conceperii actuale ale concepției existente Vet2011. Orice modificare substanțială a logoului existent Vet2011 trebuie supusă atât aprobării directorului general al OIE, Dr. Bernard Vallat, cât și aprobării președintelui comitetului de animare și coordonare al Vet2011, Prof. Jean-François Chary.
      În cadrul Vet2011, Comisia intenționează să utilizeze identitatea vizuală dezvoltată pentru a crea bannere, inclusiv logourile UE și OIE. Unul dintre aceste bannere trebuie expus pe clădirea Berlaymont în cursul săptămânii 17-24 ianuarie 2011. În plus, același banner într-un format mai mic va fi dezvoltat și produs de Comisie pentru a fi expus la sediul OIE, marcând astfel începutul Anului veterinar mondial. OIE se va asigura că bannerul de format mai mic este suspendat și montat în locul ales. Cu excepția sitului Berlaymont, Comisia nu va acoperi costurile legate de suspendarea și montarea acestora. Expunerea acestor bannere în mai multe locuri va crește vizibilitatea activității desfășurate de Comisie și de OIE.
      3.   Concurs fotografic online

      În cadrul campaniei dedicate „Anului veterinar mondial 2011”, este prevăzută dezvoltarea unui concurs fotografic online. Acest site internet ar trebui să permită publicului larg din UE și la nivel mondial să participe la un concurs fotografic încărcând fotografiile lor pe server, precum și datele lor de contact. Se preconizează că acest concurs fotografic va include diferite categorii, atât în ceea ce privește participanții, cât și în ceea ce privește temele pentru fotografii. Conceperea site-ului ar trebui să țină seama de acest lucru și ar trebui să încorporeze identitatea vizuală produsă pentru campanie și logourile UE și OIE.
      Proiectul va fi finanțat de Comisie și se preconizează că fotografiile selecționate vor fi anunțate în cursul săptămânii veterinare 2011 a UE prevăzută pentru 16-22 mai 2011. În schimb, OIE va promova concursul și se va asigura că joacă un rol activ în selecția fotografiilor câștigătoare și publicarea lor pe suporturi externe, în special la locația celei de a 79-a sesiuni generale de la Paris, precum și la sediul OIE din Paris.
      4.   Standuri la Grüne Woche (Berlin)/Salonul Agriculturii (Paris)

      Comisia și OIE convin că Vet2011 ar trebui celebrat ca un eveniment cu ocazia celor mai mari două saloane europene privind animalele și alimentația în Germania și în Franța respectiv în ianuarie și februarie 2011.
      S-a convenit că Comisia va finanța producția structurilor standurilor și a materialului de comunicare tipărit relevant, precum și a pliantelor. În schimb, OIE acceptă să negocieze cu autoritățile competente închirierea gratuită a standurilor/amplasamentelor în cadrul saloanelor. S-a convenit că reprezentanți atât din partea Comisiei, cât și din partea OIE, vor fi prezenți la standul comun în cadrul saloanelor.

         (1)  C(2010) 3526.


title: Decizia Consiliului din 19 decembrie 2000 privind semnarea Acordului sub forma unui schimb de scrisori între Comunitatea Europeană și Ucraina privind prelungirea și modificarea Acordului între Comunitatea Economică Europeană și Ucraina referitor la comerțul cu produse textile, parafat la 5 mai 1993 și modificat ultima dată prin Acordul sub forma unui schimb de scrisori, parafat la 15 octombrie 1999, și de autorizare a aplicării provizorii a acestuia

text:
Anunţ juridic important

|

32001D0033

Jurnalul Oficial L 016 , 18/01/2001 p. 0001 - 0002 ediţie specială în limba cehă capitol 11 volum 36 p. 47  - 48 ediţie specială în limba estonă capitol 11 volum 36 p. 47  - 48 ediţie specială în limba maghiară capitol 11 volum 36 p. 47  - 48 ediţie specială în limba lituaniană capitol 11 volum 36 p. 47  - 48 LV.ES capitol 11 volum 36 p. 47  - 48 MT.ES capitol 11 volum 36 p. 47  - 48 PL.ES capitol 11 volum 36 p. 47  - 48 SK.ES capitol 11 volum 36 p. 47  - 48 ediţie specială în limba slovenă capitol 11 volum 36 p. 47  - 48

		20001219Decizia Consiliuluidin 19 decembrie 2000privind semnarea Acordului sub forma unui schimb de scrisori între Comunitatea Europeană și Ucraina privind prelungirea și modificarea Acordului între Comunitatea Economică Europeană și Ucraina referitor la comerțul cu produse textile, parafat la 5 mai 1993 și modificat ultima dată prin Acordul sub forma unui schimb de scrisori, parafat la 15 octombrie 1999, și de autorizare a aplicării provizorii a acestuia(2001/33/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) Comisia a negociat, în numele Comunității, un acord bilateral sub forma unui schimb de scrisori privind prorogarea și modificarea acordului în vigoare între Comunitatea Economică Europeană și Ucraina referitor la comerțul cu produse textile [1] și a protocoalelor aferente.(2) Acordul sub forma unui schimb de scrisori a fost parafat la 2 octombrie 2000.(3) Este necesară semnarea acordului în numele Comunității.(4) Luând în considerare dispozițiile referitoare la creșterea contingentelor, prevăzută în 2000, prezentul acord sub forma unui schimb de scrisori ar trebui aplicat cu titlu provizoriu cât mai curând posibil, înainte de sfârșitul anului 2000, și până la terminarea procedurilor necesare încheierii sale formale, sub rezerva reciprocității,DECIDE:Articolul 1Semnarea acordului sub forma unui schimb de scrisori între Comunitatea Europeană și Ucraina privind prorogarea și modificarea Acordului între Comunitatea Economică Europeană și Ucraina referitor la comerțul cu produse textile, parafat la 5 mai 1993 și modificat ultima dată prin Acordul sub forma unui schimb de scrisori, parafat la 15 octombrie 1999, se aprobă în numele Comunității Europene, sub rezerva deciziei Consiliului privind încheierea acordului respectiv.Textul acordului se atașează la prezenta decizie.Articolul 2Președintele Consiliului este autorizat să numească persoanele împuternicite să semneze acordul sub forma unui schimb de scrisori în numele Comunității, sub rezerva încheierii acestuia.Articolul 3Acordul sub forma unui schimb de scrisori se aplică cu titlu provizoriu începând cu 1 noiembrie 2000 până la încheierea sa formală și cu condiția unei aplicări provizorii reciproce din partea Ucrainei.Articolul 4(1) În conformitate cu procedura menționată la articolul 17 din Regulamentul (CEE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe [2], Comisia poate suspenda aplicarea sistemului dublului control pentru anumite produse, după consultarea Ucrainei, în conformitate cu articolul 2 alineatul (1) ultimul paragraf din Acordul privind comerțul cu produse textile, astfel cum a fost modificat de punctul 3.4 din Acordul sub forma unui schimb de scrisori.(2) În conformitate cu procedura menționată la articolul 17 din Regulamentul (CEE) nr. 3030/93, Comisia adoptă măsurile prevăzute la punctul 6 din acordul sub forma unui schimb de scrisori, și anume restabilirea regimului contingentului în vigoare în anul 2000 în cazul neaplicării de către Ucraina a taxelor vamale prevăzute la alineatul (4) din Acordul sub forma unui schimb de scrisori.Adoptată la Bruxelles, 19 decembrie 2000.Pentru ConsiliuPreședinteleJ. Glavany[1] JO L 123, 17.5.1994, p. 718.[2] JO L 275, 8.11.1993, p. 1. Regulament, astfel cum a fost modificat ultima dată prin Regulamentul (CE) nr. 1987/2000 al Comisiei (JO L 237, 21.9.2000, p. 24).--------------------------------------------------


title: 2012/180/UE: Decizia Băncii Centrale Europene din 21 martie 2012 de modificare a Deciziei BCE/2011/25 privind măsuri suplimentare temporare legate de operațiunile de refinanțare din Eurosistem și eligibilitatea colateralului (BCE/2012/4)

text:
               29.3.2012

               RO

               Jurnalul Oficial al Uniunii Europene

               L 91/27

         DECIZIA BĂNCII CENTRALE EUROPENE
   din 21 martie 2012
   de modificare a Deciziei BCE/2011/25 privind măsuri suplimentare temporare legate de operațiunile de refinanțare din Eurosistem și eligibilitatea colateralului
   (BCE/2012/4)
   (2012/180/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 3.1 prima liniuță și articolul 18.2,
   întrucât:

               (1)

               În temeiul articolului 18.1 din Statutul SEBC, Banca Centrală Europeană (BCE) și băncile centrale naționale ale statelor membre a căror monedă este euro (denumite în continuare „BCN”) pot desfășura operațiuni de creditare cu instituțiile de credit și cu alți participanți pe piață, pe baza unor garanții corespunzătoare. Criteriile în temeiul cărora este stabilit caracterul eligibil al garanțiilor pentru operațiunile de politică monetară ale Eurosistemului sunt prevăzute în anexa I la Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (1) (denumită în continuare „Documentația generală”).

               (2)

               BCN nu ar trebui să fie obligate să accepte drept colateral în operațiunile de creditare din Eurosistem obligațiuni bancare eligibile garantate de un stat membru în temeiul unui program al Uniunii Europene sau al Fondului Monetar Internațional sau de un stat membru a cărui evaluare a creditului nu este la nivelul referinței Eurosistemului pentru stabilirea cerinței minime pentru standardele înalte de creditare.

               (3)

               O astfel de măsură poate fi aplicată temporar. Prin urmare, această măsură ar trebui introdusă prin modificarea Deciziei BCE/2011/25 din 14 decembrie 2011 privind măsuri suplimentare temporare legate de operațiunile de refinanțare din Eurosistem și eligibilitatea colateralului (2),

         ADOPTĂ PREZENTA DECIZIE:
   Articolul 1
   Modificare
   Următorul articol 4a este introdus în Decizia BCE/2011/25:

      „Articolul 4a
      Acceptarea anumitor obligațiuni bancare garantate de către guvern
      (1)   BCN nu sunt obligate să accepte drept colateral pentru operațiunile de creditare din Eurosistem obligațiuni bancare eligibile garantate de un stat membru în temeiul unui program al Uniunii Europene sau al Fondului Monetar Internațional sau de un stat membru a cărui evaluare a creditului nu este la nivelul referinței Eurosistemului pentru stabilirea cerinței minime pentru standardele înalte de creditare pentru emitenții și garanții activelor tranzacționabile în conformitate cu secțiunile 6.3.1 și 6.3.2 din Documentația generală.
      (2)   BCN informează Consiliul guvernatorilor ori de câte ori decid să nu accepte drept colateral titlurile de valoare descrise la alineatul (1).”

   Articolul 2
   Intrare în vigoare
   Prezenta decizie intră în vigoare la 23 martie 2012.

      Adoptată la Frankfurt pe Main, 21 martie 2012.

            Președintele BCE

         Mario DRAGHI

      (1)  JO L 331, 14.12.2011, p. 1.

      (2)  JO L 341, 22.12.2011, p. 65.


title: Decizia (UE) 2017/1728 a Parlamentului European din 27 aprilie 2017 privind închiderea conturilor Agenției GNSS European pentru exercițiul financiar 2015

text:
               29.9.2017

               RO

               Jurnalul Oficial al Uniunii Europene

               L 252/335

         DECIZIA (UE) 2017/1728 A PARLAMENTULUI EUROPEAN
   din 27 aprilie 2017
   privind închiderea conturilor Agenției GNSS European pentru exercițiul financiar 2015
   PARLAMENTUL EUROPEAN,

               —

               având în vedere conturile anuale finale ale Agenției GNSS European pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției GNSS European pentru exercițiul financiar 2015, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a Agenției în ceea ce privește execuția bugetară pentru exercițiul financiar 2015 (05873/2017 – C8-0066/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 912/2010 al Parlamentului European și al Consiliului din 22 septembrie 2010 de instituire a Agenției GNSS European, de abrogare a Regulamentului (CE) nr. 1321/2004 al Consiliului privind crearea unor structuri de gestionare a programelor europene de radionavigație prin satelit și de modificare a Regulamentului (CE) nr. 683/2008 al Parlamentului European și al Consiliului (4), în special articolul 14,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar (A8-0148/2017),

               1.

               aprobă închiderea conturilor Agenției GNSS European pentru exercițiul financiar 2015;

               2.

               încredințează președintelui sarcina de a transmite prezenta decizie directorului executiv al Agenției GNSS European, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 214.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 276, 20.10.2010, p. 11.

      (5)  JO L 328, 7.12.2013, p. 42.